
INTRODUCCIÓ 

Josep Maria Barnadas i Mestres 
(Barcelona, 1867 - Alella, 1939) 
fou una de les figures de l'escul¬ 
tura catalana del final del xix i 
principi del xx que, tot i el renom 
que assolí a la seva època, no ha 
estat tractat amb la profunditat 
que bé mereix. Gran absent de la 
imprescindible monografia de 
Feliu Elias sobre escultura cata¬ 
lana moderna, 1 si bé la seva obra 
no ha transcendit a la historio¬ 
grafia de l'art català com la 
d'altres escultors dedicats a la 
decoració arquitectònica com 
Eusebi Arnau o els germans Ju- 
jol, Barnadas fou un artista para¬ 
digmàtic de la seva generació. 


plenament arrelat en una tradi¬ 
ció escultòrica que aquells anys 
de canvi de segle prefigurava un 
nodrit reguitzell d'heteròclites 
propostes estètiques. Com a es¬ 
cultor especialitzat en imatgeria 
religiosa i en escultura aplicada 
a l'arquitectura, Barnadas va saber 
fer confluir i encaixar aquestes 
dues vessants, cronològicament 
entre l'adveniment i l'extinció del 
modernisme artístic català, i bas- 
culant tanmateix durant aquell 
període, com molts altres escultors 
coetanis, entre el classicisme i el 
naturalisme encara pervivents al 
fin de siècle, i les aproximacions 
més agosarades o modernes, em¬ 
marcades o accentuades general¬ 
ment per una decoració accessòria 


1 ELIAS, F. (1926): L'escultura catalana moderna. Ed. Barcino, Barcelona. 

característica com és el coup de 
fouet tòpicament modernista o 
nouveau i que un determinat en¬ 
càrrec podia requerir. 

Les seves arrelades conviccions 
religioses es reflectiren en la 
majoria d'obres seves a manera 
d'ineludible leitmotiv o fil con¬ 
ductor, una constant que el guià, 
ja fos mitjançant la representació 
directa d'obres o temàtiques cris¬ 
tianes, ja fos des d'un subtil sim¬ 
bolisme, generalment vehiculat 
per formes o aproximacions rea¬ 
listes a elements de la naturalesa 
-zoomòrfiques o fitomòrfiques- 
amb rotund o, de vegades, sus¬ 
ceptible simbolisme cristià. Bar- 
nadas fou, en resum, un dels tra¬ 
ductors més acurats de les neces¬ 
sitats escultòriques de l'Església 
catalana a l'època, i un dels prin¬ 
cipals proveïdors de models es¬ 
cultòrics de qualitat per a l'ar¬ 
quitectura, tant la civil com la 
religiosa. 

Escultor gens excessiu, atent a 
l'equilibri formal de les seves 
imatges i elements decoratius, les 
seves mesurades peces denoten 
un ampli coneixement i domini 
de registres estilístics heteroge¬ 
nis, que es traduí en el que hom 
pot definir com a serena versatili¬ 
tat de la seva obra. Els excepcio¬ 
nals estàndards escultòrics seus, 
en general, justifiquen per ells 
sols la seva presència en alguns 
dels millors edificis catalans de 
l'època, entre els quals es comp¬ 
ten dues de les seves aportacions 
de més qualitat artística: la faça¬ 
na de l'ajuntament de Granollers 
(1902-1904) i l'escultura de la casa 
Blanxart (1904-1905), també a 
Granollers. 


ORÍGENS I PRIMERS TREBALLS 
DE L'ESCULTOR: 

DE LLOTJA A MONTSERRAT 

Josep Maria Barnadas va néixer 
al carrer Ataülf número 1 de Bar¬ 
celona el 28 d'abril de 1867, sent 
el petit de tres germans. Josep 
Marimon i Cot (c. 1816 - c. 1904), 
mestre d'obres que el 1865 formà 
part del personal facultatiu de 
les obres de construcció de la 
Universitat de Barcelona projec¬ 
tada per Elies Rogent, esdevin¬ 
gué el seu tutor i s'encarregà de 
la seva educació quan Barnadas i 
els seus germans quedaren orfes. 
Ingressà així a l'Escola de Belles 
Arts de Barcelona (1880-1885), on 
rebé el mestratge, entre d'altres, 
d'Agapit Vallmitjana. En la futura 


Retrat de Josep M. Barnadas (c. 1910). 
(Fotografia: col·lecció Barnadas; 
reproducció: Ricard Marco) 



obra de Barnadas s'observaran 
rastres del realisme conreat pels 
germans Vallmitjana, partint 
d'una tradició que encara perpe¬ 
tuava el cànon clàssic, tant des 
de l'ensenyament com a la pràc¬ 
tica, que un mercat de l'art reti¬ 
cent a les novetats estètiques con¬ 
dicionava. Acabant profitosa- 
ment els seus estudis a Llotja, 
Barnadas pogué accedir a una de 
les anomenades bosses de viat¬ 
ge, pensió o beca que la Diputa¬ 
ció Provincial concedia als mi¬ 
llors alumnes de cada promoció i 
especialitat, i que li permeté viat¬ 
jar a diverses ciutats espanyoles, 
com ara Madrid, Toledo o Sevi¬ 
lla, desoint la recomanació que ja 
aleshores feia Llotja que els estu¬ 
diants anessin a Roma o a París a 
conèixer les grans obres. Esgotat 
el seu periple hispà, a mitjan 1887 
Barnadas es desplaçà a Bilbao, 
on sembla que exercí temporal¬ 
ment d'imatger, especialitzant- 
se en la realització de terracotes 
taurines. 

En tornar a Barcelona, reprengué 
la seva carrera com a escultor 
artístic i exposà en la VII Exposi¬ 
ció Extraordinària de Belles Arts a 
la Galeria Parés de desembre de 
1888, alineant-se amb l'elit artís¬ 
tica del moment, al costat de, en¬ 
tre d'altres, Enric Clarasó, Ramon 
Casas, Modest Urgell i els mateixos 
germans Vallmitjana. Tres anys 
després seguiria la seva estrena als 
certàmens oficials barcelonins: en 
la I Exposició General de Belles Arts 
de Barcelona de 1891 exposà dues 
peces, al costat de figures de 
l'escultura com Eduard B. Alen- 
torn, Eusebi Arnau, Miquel Blay, 
Josep Campeny, Josep Llimona, 
Anselm Nogués, Josep Soler, 
Agapit Vallmitjana i Barbany i 
Agapit Vallmitjana i Abarca, i els 


pintors Ramon Casas i Santiago 
Rusinol -que exposaven alguns olis 
parisencs-, o bé els joveníssims Ri¬ 
card Canals, Adrià Gual o Isidre 
Nonell, que tot just encetaven la se¬ 
va transcendent carrera artística. 

L'any 1892, Barnadas realitzà per 
a l'Abadia de Montserrat sis re¬ 
lleus de bronze commemoratius 
del quart centenari del descobri¬ 
ment d'Amèrica, que actualment 
es troben encastats a la porta 
principal de la sagristia. 2 Aquests 
extraordinaris relleus defineixen 
de manera meridiana la immer¬ 
sió de Barnadas en un context 
artístic catòlic. Joan Martorell i 
Montells, que hauria conegut 
probablement a través del seu 
tutor Josep Marimon, esdevingué 
un dels seus principals amics, així 
com un mentor professional ines¬ 
timable que l'orientaria com a 
escultor arquitectònic professio¬ 
nal. Barnadas col·laborà estreta¬ 
ment amb ell, tant en la realitza¬ 
ció de mobiliari litúrgic acces¬ 
sori -imatgeria i obres votives 
diverses relacionades amb la li¬ 
túrgia cristiana-, com en escul¬ 
tura aplicada a edificis o monu¬ 
ments seus, i fou probablement a 
instàncies seves que el 1893 Bar¬ 
nadas esdevingué soci fundador 
del Cercle Artístic de Sant Lluc, i 
participà com a tal en la I Exposi¬ 
ció del Cercle Artístic de Sant Lluc , 
inaugurada el 30 de novembre 
d'aquell mateix any a la Galeria 
Parés. Aquesta mostra, a més de 


donar-nos mesura de la seva vin¬ 
culació amb l'entorn catòlic i ca¬ 
talanista de l'època, representà 
un punt d'inflexió important en 
la seva carrera, ja que és la darre¬ 
ra aparició seva que hi ha docu¬ 
mentada a les sales i exposicions 
d'art barcelonines. En l'apartat 
d'escultura hi eren presents, en¬ 
tre molts d'altres, quatre noms que 
ja havien coincidit en la I Exposi¬ 
ció General de Belles Arts de Barce¬ 
lona , celebrada dos anys abans: 
Josep Llimona, Miquel Blay -que 
exposà un guix de l'emblemàtica 
Els primers freds-, Anselm No¬ 
gués i el mateix Barnadas, que 
exposava tres guixos: un Sant 
Antoni de Padua exempt que amb 
posterioritat recuperarà per a un 
alt relleu arquitectònic a Barce¬ 
lona, 3 just a l'època en què ja as¬ 
sumí els encàrrecs de Granollers, 
i dos alts relleus amb dues de les 
escenes colombines que havia 
realitzat per a Montserrat. Tot i 
que va seguir realitzant treballs 
de tipus religiós vinculats direc¬ 
tament o indirectament al Cercle 
de Sant Lluc, Barnadas no s'hi 
prodigà públicament més enllà 
d'aquesta exposició. 

Un dels treballs de més enverga¬ 
dura en què participà fou la de¬ 
coració escultòrica de les façanes 
del Palau de Justícia de Barcelo¬ 
na (1887-1908), per a la qual rea¬ 
litzà l'estàtua del jurista Miquel 
Ferrer. Edifici projectat per Enric 
Sagnier i Villavecchia i per Josep 


Domenech i Estapà, i màxima 
expressió de l'eclecticisme a es¬ 
cala monumental, participaren en 
la seva decoració gairebé tota la 
nòmina dels escultors catalans de 
renom, com els germans Vallmit- 
jana, Nogués, Llimona, Blay, 
Campeny o Atché, entre molts 
d'altres. 4 Probablement el seu 
taller per aquells anys era encara 
el que descriu l'escultor Josep de 
Creeft (1884-1982), que hi va ro¬ 
mandre uns mesos com a apre¬ 
nent l'any 1897, 5 situat al carrer 
Palau número cinc, al darrere de 
la Catedral de Barcelona. 

Cap al 1898 Barnadas s'associà 
amb el també escultor Joan Pujol 
i establiren un taller especialit¬ 
zat en decoració i estatuària al 
carrer Aragó 252 de Barcelona, el 
qual tindrà una continuïtat fins 
ben bé el 1902, i que trobarem 
anunciat als anuaris dels arqui¬ 
tectes, des del primer número de 
1899 fins al de 1901. Junts realit¬ 
zaren uns quants treballs d'en¬ 
vergadura, com l'heterogeni 
guarniment escultòric de la casa 
de pisos d'Enric i Victorià de la 
Riva, projectada per Enric Sag¬ 
nier, així com treballs diversos al 
cementiri de Montjuïc. Cal des¬ 
tacar, però, la seva participació 
en l'emblemàtica casa d'Avel·lí 
Trinxet, projectada per Josep 
Puig i Cadafalch, per a la qual 
Barnadas i Pujol realitzaren les 
columnes de pedra amb capitells 
florals que hi havia a l'interior. 6 


2 LAPLANA, J. de C. (1998:158-161). 

3 SOLER, X. (2002:75-76). 

4 BARJAU, S. (1992:18-23). 

5 FONTSERE, Carles (1980): L'aventura humana de Josep de Creeft. Fundació Joan Miró, Barcelona. De jove, l'escultor Josep de Creeft fou aprenent de Josep Maria Barnadas a Barcelona i d'Agustí Querol a Madrid. Instal·lat a París l'any 
1905, De Creeft tingué relació amb Picasso i Gris, i també anà a l'acadèmia Julien aconsellat per Rodin. El 1929 s'establí als Estats Units, on fou considerat un dels millors escultors nord-americans. De Creeft recorda el seu pas pel taller 
de Barnadas, de qui diu que li inculcà que sense disciplina no hi ha llibertat -creativa, s'entén-, i també que Barnadas era aleshores el millor imatger barceloní en actiu. 

6 PARERA, M. (ed.) (1904): L'Oeuvre de Puig Cadafalch. Architecte. 1896-1904. Architecture: Décoration: Mobilier: Serrurerie: Carrelages, &., &. M. Parera Editeur, Barcelona; llibre il·lustrat molt rar, que conté fotografies de l'interior 
de la casa Trinxet, i on podem veure aquestes columnes en el seu emplaçament original. Actualment es troben en una casa particular del Maresme. 

El 1902 Barnadas establí un taller 
pel seu compte al carrer Provença 
314 de Barcelona, la continuïtat 
del qual fou segura fins al final 
dels anys vint, i des del qual se¬ 
guiria treballant en la realització 
d'altars, panteons, façanes, xeme¬ 
neies monumentals, columnes, ca¬ 
pitells, balustres i altres elements 
escultòrics ornamentals com ara 
gàrgoles, dintells, etc. Tanmateix, 
estengué la seva vessant d'escul¬ 
tor a la construcció de carrosses 
commemoratives, com ara la de 
l'Institut Agrícola Català de Sant 
Isidre -institució de la qual esde¬ 
vingué soci posteriorment- per a 
la Cavalcada Artistico-Industrial 
organitzada per les Festes de la 
Mercè de Barcelona de 1902. 

El seu taller assolí ja per aquells 
anys un prestigi notable. Barna¬ 
das seguí realitzant diversos tre¬ 
balls per a alguns dels principals 
cementiris catalans, com són el 
de Montjuïc, el d'Arenys de Mar 
o el de Lloret de Mar, 7 on l'es¬ 
cultura ornamental i altres arts 
aplicades seguien tenint un paper 
fonamental en el disseny edilici 
funerari. Simó Cordomí, sent ar¬ 
quitecte municipal de Granollers, 
projectà el panteó del Dr. Robert 
(1904) aixecat al cementiri de 
Montjuïc. No està documentat, 
però, que Barnadas participés en 
el seu guarniment escultòric. 

Algunes de les obres més impor¬ 
tants de Barnadas en aquells anys 
foren realitzades a Montserrat en 



Panteó de la família Parellada al Cementiri SO de Barcelona (1897-1898), 
obra d’Enric Sagnier (arq.), Josep Maria Barnadas i Joan Pujol (esc.). 
(Reproducció: Ricard Marco) 


estreta col·laboració amb Joan Mar¬ 
torell: el Tercer misteri de glòria 
(1904), el Quart misteri de goig (1904) 
i el Cinquè misteri de goig (1905), 
que formaven part del Rosari mo¬ 
numental de Montserrat. Fou el ma¬ 
teix Cercle Artístic de Sant Lluc 
l'encarregat d'inspeccionar els pro¬ 
jectes d'obres. D'entre aquestes 
obres tumulars religioses, farem 
esment dels set rostres d'àngels 
que recorren l'arc de mig punt del 
Tercer misteri de glòria , que avan¬ 
cen ja la vivacitat i expressivitat 
facial de la que serà una de les 
obres més reeixides de Barnadas a 
la casa Blanxart de Granollers. 8 



Quart misteri de goig del Rosari 
Monumental de Montserrat (1904), 
obra de Joan Martorell i Montells 
(arq.) i Josep Maria Barnadas (esc.). 
(Reproducció: Ricard Marco) 


7 ALC0Y, R. (1990); la participació de Barnadas en algunes sepultures del cementiri de Lloret és inclosa i documentada en aquest estudi. 

8 GAL0BART, J. (1997-1998) dóna una descripció detallada dels fets al voltant de la realització dels diferents monuments del Rosari de Montserrat. 















L'ESCULTURA DE BARNADAS A 
LA FAÇANA DE L'AJUNTAMENT 
DE GRANOLLERS (1902-1904)’ 

El pas de Barnadas per Grano¬ 
llers es produeix en la seva època 
de maduresa com a escultor ar¬ 
quitectònic, quan ja tenia conso¬ 
lidat el seu taller del carrer Pro- 
vença de Barcelona, i va llegar a 
aquesta ciutat dues de les obres 
més importants de la seva trajec¬ 
tòria. L'arquitectura de Simó 
Cordomí i l'escultura de Barna¬ 
das esdevenen, associades, para¬ 
digmes de dos dels anhels del 
modernisme arquitectònic: la re¬ 
habilitació de preceptes arquitec¬ 
tònics i estètics medievals (espe¬ 
cialment pel que fa a la reforma 
de la façana de l'ajuntament), i la 
integració, gairebé de rigor, d'un 
tipus d'escultura que desborda 
el marc arquitectònic, dinàmica i 
decorativa, però no deslligada de 
significació respecte a la funcio¬ 
nalitat dels edificis. 

Cirici Pellicer ja va fer esment de 
la façana de l'ajuntament de Gra¬ 
nollers en la seva monografia més 
coneguda sobre el modernisme. 
Tal com afirmà, però, és impro¬ 
bable que Barnadas hi dediqués 
part de la seva especialització en 
la forja o altres tècniques de fo¬ 
neria, tot i que al primer cicle a 
Llotja bé les podia haver cone¬ 
gut. 10 Amb tot, Cirici constata la 
seva participació per primera 
vegada en la historiografia de 


l'art català, una constatació que 
serà heretada -sovint massa lite¬ 
ralment- per molts treballs pos¬ 
teriors sobre art i arquitectura 
modernistes, o sobre aquesta 
obra en particular. 

L'any 2004 es celebrà el centena¬ 
ri de la construcció de l'actual 
edifici de l'ajuntament de Gra¬ 
nollers projectat per Simó Cor¬ 
domí i Carreras en l'anomenat, 
genèricament, estil neomedie- 
val. * 11 Malauradament, no es con¬ 
serva cap plànol de l'època, ni 
cap documentació referent a 
l'encàrrec que el consistori va fer 
a Barnadas per decorar escultòri- 
cament la nova façana de l'ajunta¬ 
ment, i tampoc no disposem de 
cap documentació privada de 
l'escultor referent a aquestes 
obres, la qual cosa dificulta una 
investigació amb més profundi¬ 
tat. L'atribució i identificació de 
les escultures que va fer Barna¬ 
das ha estat possible gràcies a la 
publicació, a YAnuario de la Aso- 
ciación de Arquitectos de Cataluna 
i a la revista Arquitectura y Cons- 
trucción de l'època, d'alguns dels 
models que va utilitzar per a la 
façana. L'escultor subscrigué 
l'anunci del seu taller a YAnuario 
de la Asociación de Arquitectos de 
Cataluna de 1903 fent-lo acom¬ 
panyar, a manera de reclam addi¬ 
cional, amb una fotografia d'un 
dels capitells decoratius amb ros¬ 
tre d'una de les finestres. 12 D'altra 
banda, la revista Arquitectura y 


Construcción, en el número 181, 
d'agost de 1907, dedicà a Barna¬ 
das gairebé tota la part d'il·lus¬ 
tració, incloent fotografies de 
molts dels seus treballs per a la 
façana de l'ajuntament de Gra¬ 
nollers, entre d'altres. Posterior¬ 
ment, l'any 1918, a la mateixa 
revista, ara amb una nova perio¬ 
dicitat i un nom nou, 13 apareix 
una fotografia del model de ca¬ 
pitell doble amb mussol i figues 
de moro de l'ajuntament, i que ja 
fou publicat el 1907. 

Per comparació formal i icono¬ 
gràfica d'aquestes obres docu¬ 
mentades amb la resta de la ma¬ 
teixa façana, àdhuc comparant-les 
amb altres treballs seus, podem 
concloure que gairebé tota l'es¬ 
cultura ornamental és de Josep 
Maria Barnadas. L'únic dubte 
raonable seria atribuir-li algunes 
peces com la de l'al·legoria 
exempta de la justícia que rema¬ 
ta la façana per la banda esquer¬ 
ra, tot i que aquesta peça és accen¬ 
tuada per un pinacle mixtificat 
que ens remet estilísticament a 
un dels Misteris de Montserrat 
que Barnadas realitzà amb Mar¬ 
torell. Amb tot, es tracta d'un mo¬ 
del força classicitzant en la seva 
concepció, per la qual cosa no seria 
desgavellat atribuir-la-hi, dona¬ 
des les característiques generals 
de la seva escultura. Barnadas te¬ 
nia, a més, l'experiència d'haver 
realitzat una obra similar per al 
Palau de Justícia de Barcelona, una 


9 Vull agrair des d'aquí a Èlia Montagud la informació que m'ha facilitat sobre l'escultura i la iconografia de la façana de l'ajuntament de Granollers i que m'ha ajudat a polir i a aprofundir en alguns aspectes sobre l'obra de Barnadas 
en aquesta ciutat, informació que ha format part, tanmateix, de l'exposició realitzada amb motiu del seu centenari: L'ajuntament de Granollers. 1904-2004. 

10 CIRICI, A. (1951:101): «El esgrafiado de líneas goticistas fué aceptado por Sagnier y Romeu (casas de la plaza de las Ollas), por Simón Cordomí Carreras, arquitecto con titulo de 1895, autor de la Casa Municipal, de Granollers 
(1906), tan profusamente ornada con esculturas de Juyol y hierros forjados de Barnadas.» 

11 FONTBONA, F. (1999); l'autor ens introdueix en la diversitat de matisos que engloba el terme neomedieval aplicat a l'arquitectura catalana del xix. 

12 L'anunci de Barnadas a la pàgina 67 de l 'Anuari dels Arquitectes de 1903 era el següent: «Estatuaria y Decoración. Taller de Escultura de José M 9 Barnadas. Provenza, n. 9 314. Fachadas, Panteones, Chimeneas, Balaustradas, Altares, 
Imàgenes, &. Barcelona», i s'acompanya d'una il·lustració amb el següent peu: «Fragmento para las Casas Consistoriales de Granollers. José M. 9 Barnadas». 

13 El nou nom de la publicació fou: Arquitectura y Construcción 1918. Resumen anual de arquitectura, bellas artes, ingeniería, decoración e industriós constructivas... Anuario de la construcción para 1919. 

estàtua situada també a una alça¬ 
da considerable. 

El disseny de la façana s'atansa, 
en línies generals, al d'obres de 
Josep Puig i Cadafalch, amb bal¬ 
conada coberta i ornada inclosa, 
i un accent en un goticisme nòrdic 
-tot i alguns elements que se'n 
distancien- que entronca crono¬ 
lògicament i estilística amb edi¬ 
ficis com la casa Pascual i Pons 
(1890-1891), de Sagnier, i can Serra 
(1903-1908), de Puig i Cadafalch, 
ambdues a Barcelona. La tribuna 
o balconada és l'element que, per 
la seva rotunditat i quantitat de 
decoració escultòrica continguda, 
més destaca. A la mateixa barana 
de la balconada trobem elements 
naturalistes fitomòrfics caracte¬ 
rístics del seu repertori i que tam¬ 
bé usà, per exemple, a la casa de 
Victorià de la Riva de Barcelona, 


de Sagnier. A sota d'aquesta, hi 
ha -tot rematant els arcs apun¬ 
tats dels accessos i coincidint amb 
la part inferior de les mènsules- 
unes representacions vegetals re¬ 
currents en el repertori de Barna- 
das, com són el llorer i el roure. 
La balconada concentra també 
elements escultòrics interessants, 
com les dues gàrgoles amb forma 
d'esfinx, o com les columnes he- 
licoïdals que sostenen la coberta. 
Tot i no provenir originàriament 
de la tradició artística medieval, 
aquesta tipologia columnària fou 
incorporada també a les balcona¬ 
des d'alguns edificis modernis¬ 
tes, com per exemple a la casa 
Macaya (1901), també de Puig i 
Cadafalch, que les incorporà a la 
balconada petita de la façana. A 
Granollers aquestes columnes 
són perllongades cap amunt amb 
dos pinacles més llargs, també 


Balconada de l'ajuntament de Granollers (1902-1904), 
obra de Simó Cordomí (arq.) i Josep M. Barnadas (esc.). 
(Fotografia: Pere Comellas, 2004) 



helicoïdals, i els dos arcs cono- 
pials que configuren la coberta 
són rematats també amb una sort 
de pinacles cruciformes -a ma¬ 
nera de creus de terme- que els 
perllonguen. 

Són de destacar per la seva qua¬ 
litat i originalitat el ja esmentat 
capitell doble del mussol i les 
figues de moro que hi ha sota la 
coberta de la balconada, les es¬ 
cultures del bernat pescaire amb 
les pinyes (fruites del bosc que 
Barnadas té en el seu repertori 
habitual), i el de l'ànec atrapat 
per una serp. Amb aquestes pe¬ 
ces, sembla que Barnadas combi¬ 
na la dualitat entre el bé i el mal 
que, probablement, l'encàrrec 
iconogràfic general requeria, si¬ 
tuant al bell mig del balcó -entre 
el bernat pescaire i l'ànec, que bé 
poden representar el triomf i la 
derrota, respectivament-el capi¬ 
tell del mussol, au dotada, segons 
la simbologia a l'ús, de qualitats 
d'erudició i de saviesa, la mateixa 
saviesa immanent de la justícia 
que tot ho calibra i equilibra. 

Per damunt de la balconada, al 
pis superior, quatre obertures 
conopials invertides -menys es¬ 
clatants que la finestra gran del 
pis principal i sense decoració 
escultòrica- precedeixen la co¬ 
berta principal, sustentada per 
mènsules esculpides. És possible 
que Barnadas també realitzés les 
mènsules que sustenten la balco¬ 
nada, tot i que són massa geome- 
tritzants en la seva austeritat, per 
la qual cosa podem deduir la par¬ 
ticipació d'algun taller de pica¬ 
pedrers, tal com era habitual a 
l'època, per a la realització de blocs 
de pedra sense un sentit escultòric 
definit, però integrats en el con¬ 
junt de la façana. 












Detall de l’escut de l'ajuntament de Granollers (1902-1904), obra de Simó 
Cordomí (arq.) i Josep M. Barnadas (esc.). (Fotografia: Pere Comellas, 2004) 



Branques de castanyer d’fndia damunt 
del guardapols de l’arc apuntat que 
envolta les finestres de la planta baixa 
de l'ajuntament de Granollers (1902- 
1904), obra de Simó Cordomí (arq.) i 
Josep M. Barnadas (esc.). 

(Fotografia: Pere Comellas, 2004) 


Els motius heràldics al·lusius a la 
institució municipal es concentren, 
doncs, en l'escut municipal de 
Granollers custodiat per animals 
en la tradició de la mirabilia fan¬ 
tàstica, situat entre els dos arcs 
conopials de la coberta de la tribu¬ 
na. Sota aquest escut hi ha repre¬ 
sentat també un rèptil que com¬ 
bina trets herpetològics mítics, 
com els del drac, amb d'altres de 
reals com els d'un llangardaix o 
una salamandra. Un altre animal 
híbrid -dit també grylla en la tra¬ 
dició gòtica- esculpit per Barna¬ 
das per a la façana és un que barre¬ 
ja peix amb granota, situat a la part 
superior de la canal on desguassa 
la teulada. L'origen de la mescla 
d'animals de naturalesa diversa es 
remunta a l'antiguitat, i fou incor¬ 
porada molt especialment al món 
de la miniatura gòtica. 14 


Altres peces decoratives desta- 
cables són les que hi ha a banda i 
banda de la finestra del pis prin¬ 
cipal, a manera de capitells deco¬ 
ratius a la base del guardapols, 
on es combinen dos rostres -que 
bé podrien ser els de l'hereu i la 
pubilla- amb unes branques de 
taronger i llimoner, respectiva¬ 
ment. Pel que fa als fruits del 
llimoner que trobem en una 
d'aquestes peces, Barnadas els 
incorporà també a la decoració 
de la façana de la seva casa a 
Alella. 15 Altrament, també realit¬ 
zà altres tipus d'elements, deco- 
rativament més convencionals, 
com l'anomenat capitell del aji- 
mez, lè que fa de trencallum d'a¬ 
questa finestra, o bé el castanyer 
d'índia que hi ha sobre la fines¬ 
treta de la part esquerra de la 
façana. 


És a la casa de Victorià de la Riva, 
de Sagnier, on trobem les prime¬ 
res àligues documentades de Bar¬ 
nadas, que aleshores integrà en¬ 
tre la vegetació representada en 
una llarga barana de balcó. A 
Granollers, les àligues estan si¬ 
tuades a la part superior de la 
torre octogonal del rellotge, una 
situació idònia per a aquest de¬ 
predador que és al capdamunt 
de la cadena tròfica i que sovint 
simbolitza amb solemnitat el po¬ 
der, conferit, en aquest cas, a 
l'edifici i la seva funció. Destaca¬ 
rem també per la seva originali¬ 
tat les representacions de papa¬ 
llones i fulles d'acant -vegetals 
de clara tradició clàssica que Bar¬ 
nadas usà a bastament en altres 
obres- que trobem al guardapols 
que envolta els arcs apuntats dels 
accessos. Els insectes també foren 


14 BALTRUSAITIS, J. (1994:11-56). 

15 SOLER, X. (2002:61-62). 

16 En l'arquitectura àrab, finestra dividida al centre per una columna. Tipologia reinventada pel gòtic amb la incorporació de l'arc apuntat per comptes de l'ultrapassat, i usat per a obertures de dimensions reduïdes. 

un dels temes que Barnadas in¬ 
corporà al seu repertori; els ani¬ 
mals més petits, per contrast amb 
les grans aus com el mussol o 
l'àliga, són magnificats escultòri- 
cament per Barnadas després 
d'haver passat pels diferents es¬ 
bossos que els seus quaderns de 
dibuix de voraç naturalista evi¬ 
dencien. 

Iconogràficament interessantíssi- 
mes són les vuit gàrgoles de la 
llebre i els set micos que hi ha a la 
torre del rellotge, situades als 
angles de la torre octogonal. La 
llebre és una representació an- 
tropomorfitzada de l'animal bos¬ 
cà, amb sarró i bastó inclosos, en 
una mena de món al revés, icono¬ 
grafia de molt èxit a l'època, so¬ 
bretot en el món del petit imprès. 
Pel que fa als micos, fan ostenta¬ 
ció d'una promiscuïtat sexual que 
entronca amb una tradició forta¬ 
ment arrelada des de l'edat mit¬ 
jana pel que fa a la decoració es¬ 
cultòrica de, per exemple, capi¬ 
tells de claustres, on sovint tro¬ 
bem iconografies demoníaques o 
explícitament sexuals similars a 
aquestes. Aquestes figures cons¬ 
tituirien l'altre dubte raonable 
pel que fa a la seva atribució a 
Barnadas, a més de l'al·legoria 
de la Justícia ja esmentada. Les 
representacions de micos suspe¬ 
sos de barres horitzontals, tocant 
instruments musicals o bé realit¬ 
zant malabarismes de circ, es re¬ 
munta al segle xv, i han de ser 
vistos com a exercicis de destresa 
plàstica i de refinament. El gòtic 
incorporà aquests capritxosos 
repertoris d'origen oriental, des¬ 
pullats ja del simbolisme i de la 
significació que tenien a Àsia o 


l'Orient Mitjà. 17 Per al punt d'ar¬ 
rencada de la torre del rellotge 
també realitzà un cap de monstre 
barreja de gos, ós i lleó que entron¬ 
ca també amb la tradició de les 
gryllas gòtiques. La barana de la 
torre octogonal del rellotge està 
resolta amb costats quatrilobats, i 
els vèrtexs també es perllonguen 
verticalment amb escultures. 


Barnadas realitzà també amb tota 
probabilitat les peces escultòri¬ 
ques que trobem a l'interior de 
l'edifici, com són la barana amb 
decoració de granotes i uns ocells 
que bé podrien ser cogullades, 
una au molt comuna que sol viu¬ 
re als camps de conreus a prop 
dels pobles i que nidifica a terra. 
Les granotes són uns animals que 



Estudi de mussol (c. 1900-1915) de Josep M. Barnadas. 
Possible estudi per a l'elaboració d'escultures de mussols. 
Col·lecció Barnadas. (Reproducció: Ricard Marco) 


Duc o mussol banyut situat sota la coberta de la balconada principal 
de l’ajuntament de Granollers, escultura de Josep M. Barnadas. 
(Fotografia: Pere Comellas, 2004) 



17 BALTRUSAITIS, J. (1994:138-150). 





Estudi de granota (c. 1900-1915), obra de Josep M. 
Barnadas. Possible estudi per a l'elaboració de les 
granotes de l’interior de l’ajuntament de Granollers. 
Col·lecció Barnadas. (Reproducció: Ricard Marco) 


Granota de la barana de l'escala, ajuntament de Granollers, 
escultura de Josep M. Barnadas. (Fotografia: Èlia Montagud, 
2004) 


repetides vegades plasmà Barna¬ 
das als seus quaderns d'esbossos i 
que estan lligades etimològicament 
amb el topònim de Granollers. 

Les obres inspirades en l'entorn 
natural són representatives de 
l'interès manifest de Barnadas 
per conrear una escultura que 
s'integrés amb els elements ar¬ 
quitectònics sustentants, fent 
seva la tradició catalana de capi¬ 
tells esculturats amb motius ve¬ 
getals i animals -en aquest cas de 
tradició plàstica realista- que 
arrenca de l'època medieval, 
adaptant-se rigorosament al pro¬ 
jecte goticitzant de Cordomí, i 
evidenciant un compromís escul¬ 
tòric rigorós en la integració 
d'aquests dissenys a l'arquitec¬ 
tura. Barnadas concebé unes pe¬ 
ces escultòriques fresques i ori¬ 
ginals, que enllaçaran amb altres 
treballs seus posteriors, com ara 
els capitells de les llagostes de la 
Caixa d'Estalvis de Sabadell, o la 
guineu de l'escala d'accés de 
l'edifici de la Rotonda a Barcelona, 


d'Adolf Ruiz Casamitjana, arqui¬ 
tecte amb qui Barnadas també 
col·laborà assíduament. 

Hom pot pensar que Barnadas 
devia gaudir de cert marge de 
llibertat creativa, especialment 
plàstica, tot i que el contracte se¬ 
gurament precisava els temes que 
havia de representar. Donades les 
característiques iconogràfiques 
generals de l'obra de Barnadas, 
una interpretació iconogràfica a 
l'ús, individualitzada en cada re¬ 
presentació, donaria a les grano¬ 
tes, per exemple, certa relació 
com a animals vinculats a la crea¬ 
ció i la resurrecció, la representa¬ 
ció de les quals, amb aquestes 
connotacions, es remunta al ma¬ 
teix art paleocristià. Amb tot, 
però, hem de veure aquestes re¬ 
presentacions tant com una moda 
de l'època, per la representació 
de la naturalesa en tota la seva ri¬ 
quesa formal, com formant part 
d'un programa iconogràfic més 
complex al voltant de la justícia i 
de la lluita del bé i del mal. 


expressada subtilment amb di¬ 
verses formes d'equilibri escul¬ 
tòric. El mal (la serp) és reduït 
per diversos ítems, tant de la na¬ 
turalesa real com de la naturale¬ 
sa imaginada o mítica. La im¬ 
manència del poder del bé per 
damunt del mal, de l'ordre da¬ 
vant la disbauxa, és expressada 
en subtils simetries d'esquerra a 
dreta de l'edifici (al·legoria de la 


Drac o tritó situat sota l’escut de la 
ciutat. (Fotografia: Pere Comellas, 2004) 

justícia i torre dels micos), força 
i debilitat davant del mal (bernat 
pescaire i ànec), etc., puntuant i 
erigint la casa consistorial com a 
lloc d'administració de justícia i 
centre de la vida administrativa 
local. La serp, com a corporeïtza- 
ció del mal, fou un tema repetit 
en l'art cristià de l'època i al qual 
el mateix Barnadas recorregué, 
per exemple, en l'escultura de 
marbre de la Puríssima que hi ha 
a l'interior de la casa Figueras 
(1902), a Barcelona, on la serp és 
trepitjada pel peu de la figura. 18 

La funció de l'edifici com a casa 
consistorial permetria, doncs, 
desenvolupar aquesta iconogra¬ 
fia naturalística juntament amb 
la més marcadament simbòlica, 
des de la representació de l'al- 
legoria de la justícia, fins al bes¬ 
tiari fantàstic o mitològic, pas¬ 
sant per l'heràldica municipal de 
rigor. Així, les aus, les serps, els 
batracis, els vegetals i els altres 
elements de la façana ja esmen¬ 
tats s'adirien tant amb un interès 
manifest per representar ele¬ 
ments de la naturalesa i l'entorn 
natural del Vallès Oriental, és a 
dir, la seva representativitat de 
l'entorn natural immediat, com 
amb la seva significació global 
dins del conjunt de la façana. 


LA CASA BLANXART (1904-1905): 
EXEMPLE DE TRANSICIÓ 
ARQUITECTÒNICA 

El mateix Cordomí projectà un 
edifici de Granollers singular 
com pocs en l'arquitectura cata¬ 
lana: la casa Miquel Blanxart i 
Estapé (1904-1905). 19 Es dóna la 
circumstància que Miquel Blan¬ 
xart, que era fabricant d'aiguar¬ 
dents, fou alcalde de Granollers 
del 1903 al 1905, període en el 
qual es va construir l'edifici de 
l'ajuntament. 20 La casa Blanxart, 
construïda en un moment en què 
el modernisme ja estava gairebé 
exhaurit, és una contribució de 
primer ordre a la difusió de les 


formes escultòriques i arquitec¬ 
tòniques que el modernisme irra¬ 
dià més enllà del principal nucli 
barceloní. Cordomí i Barnadas as¬ 
soliren un nivell de conciliació 
entre arquitectura i escultura que 
en pocs edificis catalans es pale¬ 
sa. Alguns elements bé ens per¬ 
meten relacionar-la amb la ten¬ 
dència puixant de l'època deriva¬ 
da de l'arquitectura centreeuro- 
pea en general, i del Sezession 
vienès en particular, però es pot 
perioditzar amb el modernisme 
arquitectònic sense cap proble¬ 
ma. No podem afirmar amb ro¬ 
tunditat, doncs, que es tracti d'un 
edifici plenament o conscient¬ 
ment noucentista, tal com s'ha 


Casa Blanxart de Granollers, obra de Simó Cordomí (arq.) i Josep M. Barnadas 
(esc.) (1904-1905). (Fotografia: Èlia Montagud, 2004) 



18 SOLER, X. (2002:62-64). 

19 LACUESTA, R.; GONZALEZ, A. (1990:148), i Guia del patrimoni monumental i artístic de Catalunya (2000:490); on s'atribueix el projecte a Jeroni Martorell i Terrats; MARIN, M. I. (2002:233); l'autora atribueix l'obra a ambdós 
arquitectes. L'anuari dels arquitectes, com a font principal de l'època, el dóna només a Cordomí -s'entén que oficialment-, però per aquells anys Jeroni Martorell i Terrats treballà al despatx de Cordomí i esdevingué arquitecte 
municipal provisional de Granollers, quan Cordomí es retirà per malaltia i fins al nomenament de Manuel Joaquim Raspall com a tal. 


20 Vegeu el Diccionari biogràfic dels alcaldes i alcaldesses del Vallès Oriental (des de 1901 fins als nostres dies) a: http://www.museugranollers.org/alcaldes 






Façana de la casa Blanxart amb escultura femenina (1904-1905), 
de Josep M. Barnadas (esc.). (Fotografia: Pere Comellas, 2004) 


suggerit, 21 tot i que la seva deco¬ 
ració escultòrica prefigura sub¬ 
tilment, per si sola, les noves ten¬ 
dències de l'art català, un cop 
superada la periodització del mo¬ 
dernisme, just quan nous aires 
de renovació estilística, en certa 
manera més reglats, planen en 
l'horitzó artístic català. Amb tot, 
Barnadas arribà a aquesta sort 
d'híbrid entre classicisme depu¬ 
rat i simbolisme militant que sem¬ 
bla avançar, tot i el risc de l'afir¬ 
mació, trets de l'estètica que con¬ 
figurarà l'escultura noucentista. 

Això es tradueix, en resum, en 
una menor volumetria escultòri¬ 
ca general, en un pes específic 
més important d'una decoració 


més fonamentada en l'ús de 
l'esgrafiat i que també incorpora 
mesuradament ceràmica i forja. 
La casa està estructurada en plan¬ 
ta baixa -on se situa la decoració 
de Barnadas- i dos pisos, dels 
quals l'esgrafiat acolorit amb tons 
pastel concentra bona part d'a¬ 
questa fugida dels esquemes ar¬ 
quitectònics del modernisme. 
Tanmateix, també s'endevinen 
reminiscències de cert pairalis- 
me barroquitzant en la solució 
perimetral vertical de la façana, 
particularitat estètica arrelada en 
l'art català i que per aquells anys 
constituiria el que Ràfols anome¬ 
na cert «rebrot de barroquis¬ 
me», 22 que en l'època s'aplicà fins 
i tot a edificis de més plantes, i 


incorpora també subtils tocs 
orientalitzants que es concentren 
en les circumferències esgrafia- 
des que emmarquen per dalt les 
obertures dels pisos. 

Barnadas materialitzà una de les 
peces més aconseguides de la 
seva carrera, el seu treball més 
arriscat i que es capbussa sense 
complexos en l'estètica de la 
modernitat. La planta baixa es- 
culturada per ell té una força i 
una rotunditat gairebé geològi¬ 
ques, tectòniques, i contrasta amb 
la lleugeresa ornamental gairebé 
translúcida dels pisos superiors. 
Un aspecte destacable del treball 
de Barnadas, doncs, és la inte¬ 
gració d'una obra escultòrica 
notablement volumètrica en un 
edifici que tendeix a la planime- 
tria decorativa que predomina als 
pisos superiors. Situada al tren- 
callum dels accessos a la casa, 
una figura femenina sosté un ger¬ 
ro aixoplugada tant pel raïm es- 
culturat com per la mateixa tri¬ 
buna o balconada del pis princi¬ 
pal. Aquesta figura gairebé 
exempta desborda el plànol ver¬ 
tical i està resolta amb un sentit 
de la gestualitat i la femineïtat 
molt aconseguits. Amb el seu ros¬ 
tre somrient i el braç alçat aga¬ 
fant el raïm, i amb un tractament 
de la roba declaradament classi- 
citzant, juga amb certa dualitat 
iconogràfica, en tant que és sus¬ 
ceptible de ser relacionada amb 
el món de la viticultura (recor¬ 
dem que Miquel Blanxart era fa¬ 
bricant d'aiguardents), o bé dins 
un context iconogràfic estrictament 


21 


Guia del patrimoni monumental i artístic de Catalunya (2000:490), on es cataloga la decoració de l'edifici com a noucentista. El pòsit classicista de Barnadas i l'acostament al simbolisme permeten establir certes afinitats d'aquesta obra 
amb l'escultura noucentista per venir, però no es pot afirmar que sigui una obra conscientment noucentista, tot i l'evident mediterraneisme que els elements iconogràfics representats contenen. 


22 RÀFOLS, J.F. (1992:59-60). 

cristià, a l'entorn de conceptes 
com la fertilitat i el sacrifici. Bar- 
nadas s'inspirà probablement en 
la tipologia d'escultura que hi 
havia al trencallum de l'antic 
Cafè Torino (1902) del passeig de 
Gràcia de Barcelona, 23 tot i que 
ell va més enllà i la supera tant 
en el moviment com en la vivaci¬ 
tat. De nou Barnadas subscrigué 
un anunci a l'anuari dels arqui¬ 
tectes de 1904 i 1905, pràctica¬ 
ment igual al de l'any anterior, i 
l'acompanyà amb una il·lustració 
del model d'aquesta obra per a la 
casa Blanxart. 24 

En la decoració que emmarca 
aquesta figura veiem fulles de 
parra i ocells -entre els quals des¬ 
tacarem una molt ben resolta pu¬ 
put- entrellaçats amb traceria 
curvilínia, que li confereix aquell 
toc nouveau tan característic -un 
toc que també trobem en peces 
mobiliàries de l'època, com les 
que realitzà, per exemple, en Joan 
Busquets- tot definint una falsa 
solució gaudiniana, en tant que 
sembla imitar dos arcs para¬ 
bòlics, els quals queden tallats 
en arribar als dintells, això és, 
sense deixar veure el seu punt 
d'inflexió. 

En general, hom pot concloure 
que un dels aspectes que més des¬ 
taquen dels treballs de Barnadas 
a Granollers és el compromís for¬ 
mal de l'artista amb una estètica 
naturalística, directament inspi¬ 
rada en la naturalesa immediata 
que ell coneixia, la del Baix Ma¬ 
resme i la del Vallès Oriental, un 
aspecte que resol sense complexos 



Detall de l'escultura femenina de la casa Blanxart (1904-1905), 
obra de Josep M. Barnadas (esc.). (Fotografia: Pere Comellas, 2004) 


segons les directrius dels encàr¬ 
recs de l'arquitecte, en aquest cas 
Simó Cordomí, amb qui treballà 
força compenetrat a la vista dels 
excel·lents resultats globals. El 
quadern d'esbossos de Barnadas 
ja esmentat constitueix la prova 
fefaent del seu interès en aquella 
època per copsar la naturalesa. 


l'essència de les plantes i la viva¬ 
citat dels animals boscans, esbos¬ 
sos que li servirien per a desen¬ 
volupar dissenys escultòrics com 
els de l'ajuntament de Granollers 
o els de la casa Blanxart, per no 
esmentar-ne molts dels que va 
realitzar en altres contrades de 
Catalunya. 


23 Obra de Dídac Massana i de Buzzi, que treballaren sota la direcció del decorador Ricard de Campmany, alhora guanyador amb aquest disseny del premi per a l'establiment, tenda o comerç més ben decorat, sota el concepte artístic i 
ornamental de l'any 1902. 

24 La il·lustració que acompanya l'anunci a l'anuari dels arquitectes de 1904 i 1905 duu el següent peu: «Modelo original de J. M. BARNADAS. Fragmento decorativo para una casa de Granollers. Arquitecto D. S. CORDOMI.» 

Anunci del taller de Barnadas amb fotografia de model de guix per a la casa 
Blanxart (Anuario para 1904 y 1905, Asociación de Arquitectos de Cataluna, 
Barcelona, 1904, pàg. 50). (Reproducció: Ricard Marco) 


DARRERS TREBALLS 
DE JOSEP MARIA BARNADAS 

La seva activitat com a escultor 
decaigué notablement a partir de 
1906, quan esdevingué propieta¬ 
ri rural en adquirir terres de con¬ 
reu a la localitat d'Alella. Adqui¬ 
rí dues cases al centre d'aquest 
poble i les reformà convertint- 
les en una, dissenyà ell mateix 
els elements decoratius dels ac¬ 
cessos, de les obertures i de 
l'interior, i hi establí la seva resi¬ 
dència definitiva. Barnadas, ja 
quan vivia provisionalment a 
Alella, aproximadament des de 
l'any 1897, s'involucrà tant en la 
viticultura que gairebé bandejà 
l'escultura, tot i que el seu taller 
barceloní seguí funcionant fins 
pràcticament el 1929. 

Va ser membre fundador del Sin¬ 
dicat Alella Vinícola; l'any 1906 
es començà a construir el celler 


del Sindicat segons un projecte 
del mateix Jeroni Martorell, al 
qual ell aportà diverses peces, 
com l'escut de guix de la coope¬ 
rativa, o un de pedra amb la ins¬ 
cripció 1907 en tipografia grotes¬ 
ca -molt comuna en la tipografia 
decorativa modernista- i que en¬ 
cara podem veure a l'edifici, 
malgrat les transformacions i els 
canvis d'ubicació, per no esmen¬ 
tar altres peces que han desapa¬ 
regut i que només coneixem per 
fotografies. Des d'aleshores, a 
més, Barnadas participà activa¬ 
ment en el moviment cooperati¬ 
vista català, primer com a secre¬ 
tari del Sindicat d'Alella Viníco¬ 
la i després com a fundador i 
membre del primer consell di¬ 
rectiu de la Unió de Vinyaters de 
Catalunya, institució de la qual 
fou gerent i administrador (1932- 
1939). Participà activament en els 
congressos de la Federació Agrí¬ 
cola Catalano-Balear. Va ser ponent 



Detall de la decoració d’una finestra 
de la casa Blanxart (1904-1905) 
amb una puput. 

(Fotografia: Èlia Montagud, 2005) 


als congressos celebrats a Mana¬ 
cor (1907), Tarragona (1909), i Igua¬ 
lada (1913), al qual presentà la 
ponència Associació basada en la 
cooperació. També va publicar di¬ 
versos articles a La Veu de Cata¬ 
lunya sobre el funcionament del 
Sindicat Alella Vinícola, que a 
l'època era un important referent 
del moviment cooperatiu a Cata¬ 
lunya. 

El fet de dedicar-se plenament al 
món agrícola el va fer aprofun¬ 
dir, des de la seva vessant artísti¬ 
ca, en les formes que la naturale¬ 
sa de la serralada Litoral li ofe¬ 
ria, i encetà en data incerta -és 
probable que abans d'instal·lar- 
se definitivament a Alella, loca¬ 
litat que ja freqüentava com a 
estiuejant- l'elaboració d'un car¬ 
net de dibuixos on plasmà tot 
tipus de plantes i flors, ocells i 
insectes, animals domèstics, retrats 
de personatges, etc., molts dels 

quals foren el germen d'alguns 
dels seus treballs, 25 tal com hem 
vist en el cas dels treballs a Gra¬ 
nollers. 

Treballs seus posteriors als de 
Granollers són bona part de 
l'escultura ornamental de l'edi¬ 
fici de la Caixa d'Estalvis de Sa¬ 
badell, a la mateixa capital del 
Vallès Occidental, i projectat tam¬ 
bé per Jeroni Martorell i Terrats, 
potser el de més envergadura de 
la carrera de Barnadas, tant pel 
volum de feina com per la seva 
extensió cronològica, que va de 
1906 fins a 1913. 26 Com a la faça¬ 
na de l'ajuntament de Granollers, 
de nou Barnadas s'abeura en ele¬ 
ments de la naturalesa per a les 
seves peces (animals i vegetals): 
capitells, gàrgoles originals com 
la de la llagosta, etc., s'adapten a 
la perfecció a un edifici que, tot i 
la profusió d'elements escultòrics 
heteròclits -alguns obrats per 
Josep Llimona-, ja s'allunya sub¬ 
tilment dels esquemes del mo¬ 
dernisme arquitectònic. També 
realitzà el pas del Descens de la 
Verge Maria per a les festes de la 
Mercè de Barcelona. 27 

L'activitat de Barnadas seguirà 
ben bé fins al final dels anys vint. 
Una mena de culminació de la 
seva carrera fou el gran projecte 
de font monumental exposat, tant 
en models o reduccions com en 
fragments de mida natural, a YEx¬ 
posició Internacional de Barcelona 


de 1929, concretament al Palau 
de les Missions. 28 Projecte icono- 
gràficament complex que resu¬ 
meix i uneix l'Antic i el Nou Tes¬ 
tament, aquesta obra anhelada 
per Barnadas resumeix d'al-guna 
manera el compromís que guià 
l'obra d'un escultor coherent tant 
amb les seves conviccions reli¬ 
gioses, com amb les estètiques. 

